cyanic-selkie/wikianc huggingface dataset:
สุธรรม แสงประทุม
สุธรรม แสงประทุม (เกิด 26 ตุลาคม พ.ศ. 2496) นักการเมืองไทย ส.ส.บัญชีรายชื่อ พรรคเพื่อไทย สมาชิกสภาผู้แทนราษฎร ชุดที่ 26 เลือกตั้ง 14 พฤษภาคม 2566 ประธานขับเคลื่อนนโยบายพรรคเพื่อไทย อดีตประธานกรรมการบริษัท อสมท จำกัด (มหาชน), อดีตรัฐมนตรีว่าการทบวงมหาวิทยาลัย อดีตรัฐมนตรีช่วยว่าการกระทรวงศึกษาธิการ กับอดีตรัฐมนตรีช่วยว่าการกระทรวงมหาดไทย ในรัฐบาล ดร.ทักษิณ ชินวัตร สมัยที่ 1, ผู้ร่วมก่อตั้งพรรคไทยรักไทย และ อดีตเลขาธิการศูนย์กลางนิสิตนักศึกษาแห่งประเทศไทย ปัจจุบันสังกัดพรรคเพื่อไทย
ประวัติ
สุธรรมเกิดเมื่อวันที่ 26 ตุลาคม พ.ศ. 2496 ที่ตำบลไสหมาก อำเภอเชียรใหญ่ จังหวัดนครศรีธรรมราช เป็นบุตรของริน (บิดา) และเตี้ยน (มารดา) สุธรรมสำเร็จการศึกษานิติศาสตร์บัณฑิต จากจุฬาลงกรณ์มหาวิทยาลัยเมื่อปี พ.ศ. 2526 เคยดำรงตำแหน่งเลขาธิการศูนย์กลางนิสิตนักศึกษาแห่งประเทศไทย ระหว่าง พ.ศ. 2517 – พ.ศ. 2519 โดยเข้าเป็นองค์กรหลัก ในการชุมนุมขับไล่พระถนอม สุกิตติขจโรออกจากประเทศไทย ซึ่งนำไปสู่เหตุนองเลือด เมื่อวันที่ 6 ตุลาคม พ.ศ. 2519 และหลังจากสำเร็จการศึกษา จึงเริ่มทำงานเป็นทนายความ
ต่อมาในปี พ.ศ. 2531 สุธรรมเข้าสู่การเมือง โดยการเป็นสมาชิกสภาผู้แทนราษฎร เขต 3 จังหวัดนครศรีธรรมราช สังกัดพรรคก้าวหน้า โดยได้รับการแต่งตั้งเป็นโฆษกพรรค และผู้ช่วยรัฐมนตรีว่าการกระทรวงเกษตรและสหกรณ์ จากนั้นในปี พ.ศ. 2535 จึงย้ายมาสังกัดพรรคพลังธรรม และได้รับแต่งตั้งเป็นโฆษกพรรค จนกระทั่งขึ้นเป็นรองหัวหน้าพรรคเมื่อปี พ.ศ. 2537 และได้รับเลือกตั้งเป็นสมาชิกสภาผู้แทนราษฎร เขต 5 กรุงเทพมหานคร (ห้วยขวาง ดินแดง คลองเตย) ในปี พ.ศ. 2538 โดยดำรงตำแหน่งรองประธานสภาผู้แทนราษฎรคนที่สอง ต่อมา สุธรรมลงสมัครรับเลือกตั้ง ส.ส.ในเขตเดิมอีกครั้ง เมื่อปี พ.ศ. 2539 แต่ไม่ได้รับการเลือกตั้ง
จากนั้นเมื่อปี พ.ศ. 2542 สุธรรมสำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และในปี พ.ศ. 2544 สุธรรมเข้าร่วมก่อตั้งพรรคไทยรักไทย โดยเข้ารับตำแหน่งรัฐมนตรีว่าการทบวงมหาวิทยาลัย รัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงมหาดไทย ในสมัยแรกของรัฐบาลทักษิณ ชินวัตร ทั้งนี้สุธรรมลงสมัครรับเลือกตั้ง ส.ส.ในระบบบัญชีรายชื่อ ทั้งในคราว พ.ศ. 2544 และคราว พ.ศ. 2548
ต่อมาเมื่อปี พ.ศ. 2550 สุธรรมถูกเพิกถอนสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทย ซึ่งถูกยุบในคดียุบพรรคการเมือง พ.ศ. 2549 โดยในปี พ.ศ. 2554 สุธรรมร่วมกับ อดิศร เพียงเกษ เป็นผู้ดำเนินรายการโทรทัศน์ "ตรงไปตรงมา" ทางสถานีโทรทัศน์ผ่านระบบดาวเทียมเอเชียอัปเดต ก่อนที่เฉพาะสุธรรมจะยุติการจัดรายการดังกล่าว เมื่อสิ้นสุดเดือนพฤศจิกายน พ.ศ. 2555 เพื่อเข้ารับตำแหน่งประธานกรรมการบริษัท อสมท จำกัด (มหาชน) ตั้งแต่วันอังคารที่ 4 ธันวาคมปีเดียวกัน
หนึ่งต่อเจ็ด (ภาพยนตร์ พ.ศ. 2501)
หนึ่งต่อเจ็ด เป็นภาพยนตร์ไทยที่ออกฉายในปี พ.ศ. 2501 ในระบบถ่ายทำฟิล์ม 16 มม., สี เป็นผลงานกำกับของ ส.อาสนจินดา เป็นภาพยนตร์ตอนแรกในภาพยนตร์ชุด หนึ่งต่อเจ็ด โดยเป็นเรื่องราววีรกรรมการกอบกู้ชาติไทย มีตัวละครที่เด่นสุดคือ จ่าดับ จำเปาะ รับบทโดย ส.อาสนจินดา ปรากฏโฉมครั้งแรกในภาพยนตร์เรื่องนี้ ชื่อของ จ่าดับ จำเปาะ, เหมาะ เชิงมวย, ตังกวย แซ่ลี้, อัคคี เมฆยันต์, ดั่น มหิธา, กล้า ตะลุมพุก, จุก เบี้ยวสกุล ก็กลายเป็นวีรบุรุษของคนไทยเฉพาะในภาพยนตร์
หนึ่งต่อเจ็ด สร้างมาจากความเคืองแค้นโรงภาพยนตร์อันเนื่องมาจากภาพยนตร์ตั้งใจสร้างอย่าง พ่อจ๋า (2500) ที่ฉายโรงภาพยนตร์แกรนด์ โดนกลั่นแกล้งที่กำลังทำเงินแต่โดนออกจากโรง ขณะภาพยนตร์อีกเรื่อง สุภาพบุรุษสลึมสลือ (2500) ภาพยนตร์แอ็คชั่นที่ไม่ได้บรรจงสร้างเหมื่อนพ่อจ๋ากลับทำเงิน ต่อมาเจ้าของโรงภาพยนตร์พัฒนากรให้เงินก้อนหนึ่งให้ส.อาสนจินดา ไปสร้างภาพยนตร์แอ็คชั่นมาเข้าช่วงเทศกาลตรุษจีนในปี พ.ศ. 2501
ส.อาสนจินดาจึงสร้างภาพยนตร์เรื่องหนึ่งต่อเจ็ดในเวลาเพียง 27 วันในการถ่ายทำก่อนฉายในวันตรุษจีนตามเงื่อนไข นำแสดงโดย สุรสิทธิ์ สัตยวงศ์, วิไลวรรณ วัฒนพานิช, วิภา วัฒนธำรงค์, ศรินทิพย์ ศิริวรรณ, อดุลย์ ดุลยรัตน์, ส.อาสนจินดา, ทม วิศวชาติ และ สมชาย ตันฑกำเนิด ภาพยนตร์เรื่องนี้เข้าฉายเมื่อวันที่ 14 กุมภาพันธ์ พ.ศ. 2501 ที่โรงภาพยนตร์พัฒนากร หลังภาพยนตร์ออกฉายปรากฏว่ากวาดรายได้เกินหลักล้าน และสามารถทำรายได้ให้แก่โรงภาพยนตร์พัฒนากรได้เกือบ 9 แสนบาทซึ่งถือว่าสูงมากในสมัยนั้น
ชื่อตัวละครเอกก็มาจากการที่ส.อาสนจินดา ชอบบทประพันธ์ของอรวรรณ ในเรื่อง อกสามศอก ที่ชื่อพระเอกคล้องจองกันมี มิตร เมืองแมน, แสน สุรศักดิ์, กรด แก้วสามสี, ปลิว ปานทอง และ วิง ไกรลาศ ตรงนี้จึงเกิดแรงบันดาลใจให้ ส.อาสนจินดา ตั้งชื่อตัวละครเอกทั้ง 7 คนให้สอดคล้องกัน เป็น จ่าดับ จำเปาะ, เหมาะ เชิงมวย, ตัวกวย แซ่ลี้, อัคคี เมฆยันต์, ดั้น มหิตรา, กล้า ตะลุมพุก, จุก เบี้ยวสกุล
หลังจากประสบความสำเร็จของภาพยนตร์เรื่องนี้ จึงมีการสร้างภาคต่อหลายๆ ภาค อาทิ นักเลงเดี่ยว (2501), เจ็ดแหลก (2501), สิบสองนักสู้ (2502), เจ็ดประจัญบาน (2506), ชุมทางหาดใหญ่ (2509), 1 ต่อ 7 ประจัญบาน (2510), หาดใหญ่ใจสู้ (2512) และนำกลับมาสร้างใหม่ในปี พ.ศ. 2520 รับบทจ่าดับ จำเปาะโดย ทักษิณ แจ่มผล ภาพยนตร์ออกฉายประสบความสำเร็จอย่างสูง
ละหมาด
ศัพทมูลวิทยา
คำว่า "ละหมาด" หรือ "นมาซ" เป็นคำยืมมาจากภาษาเปอร์เซียมาจากคำว่า "นมาซ" ( namāz)
ภาษาอาหรับเรียกว่า "ศอลาต" (صلاة ṣalāh หรือ genitive case: ṣalāt; พหูพจน์ صلوات ṣalawāt) มาจากรากศัพท์ที่ประกอบด้วย ศอด (ص), ลาม (ل) , และวาว (و) ความหมายของรากศัพท์นี้ในภาษาอาหรับคลาสสิกคือ สวดมนต์ อ้อนวอน บูชา ร้องทุกข์ กล่าวสุนทรพจน์ ขอพร ตามไปอย่างใกล้ชิด หรือ ติดต่อ ความหมายที่เป็นรากฐานของคำนี้เกี่ยวข้องกับความหมายที่ใช้ในอัลกุรอานทั้งหมด
ส่วนภาษามลายูว่า "เซิมบะห์ยัง" (Sembahyang) ที่เป็นคำที่ประกอบจากคำว่า 'เซิมบะห์' (sembah บูชา) และ 'ฮยัง' (hyang พระเจ้า) ซึ่งเพี้ยนเป็นภาษามลายูปัตตานีว่า "ซือมาแย" หรือ "สมาแย" และสำเนียงสงขลาว่า "มาหยัง"
ความสะอาดกับการละหมาด
ก่อนการละหมาด ผู้ละหมาดต้องอาบน้ำละหมาด (วุฎูอ์) ได้แก่การใช้น้ำชำระมือ ปาก จมูก ใบหน้า แขน ศีรษะ หู และเท้า พร้อมกับขอพร ถ้าไม่มีน้ำให้ชำระด้วยผงดิน (ตะยัมมุม) ในกรณีที่เพิ่งหมดประจำเดือน หลังคลอดบุตรหรือแท้งบุตร หรือผู้ที่ผ่านการมีเพศสัมพันธ์ หลั่งน้ำอสุจิ นอกจากอาบน้ำละหมาดแล้วต้องอาบน้ำทั่วร่างกาย (ญะนาบะหฺ) ด้วย
ขั้นตอนการละหมาด
การละหมาดประกอบด้วยหน่วยย่อยเรียกร็อกอะหฺ (หรือร่อกอัต ร็อกอะห์) การละหมาดในโอกาสต่าง ๆ มีจำนวนร็อกอะห์ต่างกันไปเช่นละหมาดวันศุกร์มี 2 ร็อกอะหฺ ละหมาดเวลากลางคืนมี 4 ร็อกอะหฺ ละหมาดตะรอวีฮฺ ในคืนของเดือนถือศีลอดมี 40 ร็อกอะหฺ เป็นต้น
ละหมาด 1 ร็อกอะหฺประกอบด้วย
การละหมาดที่มี 2 ร็อกอะหฺ เมื่อลุกขึ้นจากการกราบครั้งที่ 2 จะอ่านตะฮียะหฺ หรือเรียกว่า ตะชะหฺหุด ส่วนละหมาดที่มีมากกว่า 2 ร็อกอะหฺจะอ่านตะฮียะหฺอีกครั้งในร็อกอะหฺสุดท้าย เมื่อเสร็จสิ้นการกล่าวตะฮียะหฺจะเป็นการกล่าวสลาม คือกล่าวว่า "อัสลามุอะลัยกุม วะเราะฮฺมาตุลลอหฺ" พร้อมกับเหลียวไปทางขวาครั้งหนึ่ง กล่าวอีกพร้อมกับเหลียวไปทางซ้าย แล้วยกมือลูบหน้า เป็นอันเสร็จสิ้นการละหมาด
อักษรเอธิโอเปีย/ผังยูนิโคด
ตารางต่อไปนี้เป็นอักษรเอธิโอเปียที่อยู่บนยูนิโคด
อะโลน
อะโลน (Alone) อาจหมายถึง
วัดศรีบุญเรือง
วัดศรีบุญเรือง อาจหมายถึง
แยกโคกกลอย
สี่แยกโคกลอย ตั้งอยู่บนจุดตัดของทางหลวงแผ่นดินหมายเลข 4  และ ทางหลวงแผ่นดินหมายเลข 402  ที่ตำบลโคกกลอย อำเภอตะกั่วทุ่ง จังหวัดพังงา
หมู่เกาะลีเวิร์ด (หมู่เกาะโซไซเอตี)
หมู่เกาะลีเวิร์ด (Leeward Islands) หรือ อีลซู-เลอ-ว็อง (Îles Sous-le-vent) คือกลุ่มเกาะทางทิศตะวันตกของหมู่เกาะโซไซเอตีในดินแดนเฟรนช์พอลินีเชียซึ่งเป็นอาณานิคมโพ้นทะเลของประเทศฝรั่งเศสในมหาสมุทรแปซิฟิกใต้
ตราแผ่นดินในทวีปเอเชีย
ต่อไปนี้เป็นตราแผ่นดินของประเทศและดินแดนต่างๆในทวีปเอเชีย
อะโลน (เพลงวงบีจีส์)
"อะโลน" (Alone) เป็นเพลงของวงบีจีส์ เป็นเพลงตัวตัวในอัลบั้มที่ขายได้ยอดหลายแผ่นเสียงทองคำขาวที่ชื่อ Still Waters ออกในปี พ.ศ. 2540 ประพันธ์โดย แบร์รี, โรบิน และเมอร์ริซ บันทึกเสียงในปี พ.ศ. 2539 สามารถขึ้นชาร์ทในสหราชอาณาจักรที่อันดับ 5 ในสหรัฐอเมริกาสูงสุดที่อันดับ 28
กฎผลรวมในการหาอนุพันธ์
ในแคลคูลัส กฎผลรวมในการหาอนุพันธ์ เป็นวิธีการหาอนุพันธ์ของฟังก์ชันที่เป็นผลรวมของฟังก์ชันที่หาอนุพันธ์ได้ โดยกล่าวว่า
หรือเขียนเป็นสัญกรณ์ไลบ์นิซว่า
กฎนี้ยังใช้ได้กับผลลบ
หรือผลบวกของฟังก์ชันเกินกว่าสองตัว
การพิสูจน์
ให้ h(x) = f(x) + g(x) และ f(x) กับ g(x) หาอนุพันธ์ที่ x ได้ทั้งคู่ จากนิยามของอนุพันธ์จะได้ว่า
การเมืองฝ่ายซ้ายจัด
การเมืองฝ่ายซ้ายจัด เป็นมุมมองทางการเมืองที่อยู่สุดทางฝ่ายซ้ายของการเมืองฝ่ายซ้าย–ฝ่ายขวามากกว่าการเมืองฝ่ายซ้ายที่เป็นมาตรฐาน
คำนี้มักจะถูกใช้เพื่ออธิบายถึงอุดมการณ์ ได้แก่: คอมมิวนิสต์ อนาธิปไตย ลัทธิอนาธิปไตย-คอมมิวนิสต์ คอมมิวนิสต์ฝ่ายซ้าย ลัทธิสหการนิยมแบบอนาธิปไตย (anarcho-syndicalism) ลัทธิมาร์กซิสต์-เลนิน ลัทธิทรอตสกี และลัทธิเหมา ตั้งแต่ปี ค.ศ. 2016 คำว่า alt-left ยังได้ถูกใช้เป็นคำดูถูกที่อ้างถึงมุมมองทางการเมืองในปลายสุดของการเมือง และสำหรับผู้ที่ถือยึดมั่นในมุมมองดังกล่าว
การเมืองฝ่ายขวาจัด
การเมืองฝ่ายขวาจัด (Far-right politics) เป็นความเห็นในการเมืองถัดไปจากฝ่ายขวาของการเมืองฝ่ายซ้าย–ฝ่ายขวามากกว่าการเมืองฝ่ายขวาที่เป็นมาตรฐาน โดยเฉพาะอย่างยิ่งในแง่ของลัทธิชาตินิยมแบบสุดโต่ง (extreme nationalism) อุดมการณ์ชาติภูมินิยม (nativist) และแนวโน้มลัทธิอำนาจนิยม (authoritarian)
สหภาพปัญจกีฬาสมัยใหม่นานาชาติ
สหภาพปัญจกีฬาสมัยใหม่นานาชาติ (International Modern Pentathlon Union; UIPM Union Internationale de Pentathlon Moderne) หรือที่เรียกกันทั่วไปว่า UIPM เป็นองค์กรปกครองระหว่างประเทศของปัญจกีฬาสมัยใหม่ ตั้งแต่ก่อตั้งในลอนดอนในปี พ.ศ. 2491 สำนักงานใหญ่ตั้งอยู่ที่มงเต-การ์โล โมนาโก และ มีสมาชิกสหพันธ์แห่งชาติ 115 แห่ง ปัญจกีฬาสมัยใหม่เริ่มแข่งขันครั้งแรกในโอลิมปิกครั้งที่ 5 ที่กรุงสตอกโฮล์ม ประเทศสวีเดน ในปี พ.ศ. 2455 ซึ่งประกอบด้วยกีฬาร่วมสมัยของการยิงปืนพก การฟันดาบ ว่ายน้ำ ขี่ม้า และวิ่ง ซึ่งรวบรวมจิตวิญญาณของคู่ต่อสู้ในสมัยโบราณ
ตำบลบ้านเป็ด
บ้านเป็ด เป็นตำบลหนึ่งในอำเภอเมืองขอนแก่น จังหวัดขอนแก่น แยกพื้นที่ออกจากตำบลเมืองเก่า
การเมืองฝ่ายขวาจัด
คำนี้มักจะถูกใช้เพื่ออธิบายถึงลัทธินาซี ลัทธินีโอ-นาซี ลัทธิฟาสซิสต์ ลัทธินีโอ-ฟาสซิสต์ และอุดมการณ์อื่น ๆ หรือองค์กรที่ได้แสดงถึงการเน้นความคลั่งชาติ (ultranationalism) ลัทธิคลั่งชาติ (chauvinist) ความเกลียดกลัวต่างชาติ (Xenophobia) คตินิยมเชื้อชาติ (racist) ต่อต้านคอมมิวนิสต์ หรือมุมมองกลุ่มปฏิกิริยาหรือปฏิการณ์ (Reactionary) สิ่งเหล่านี้สามารถนำไปสู่การกดขี่ข่มเหงและความรุนแรงต่อกลุ่มคนที่มีความอ่อนแอเป็นพื้นฐาน หรือการรับรู้ถึงภัยคุกคามต่อกลุ่มชาติพันธุ์  ชาติ รัฐที่มีมาแต่เกิด หรือสถาบันทางสังคมตามจารีตประเพณีที่มีแนวคิดอนุรักษ์นิยมแบบสุดโต่ง
ตำบลบ้านเป็ด
ตำบลบ้านเป็ดทั้งตำบลอยู่ในเขตเทศบาลตำบลบ้านเป็ดซึ่งเดิมมีฐานะเป็นองค์การบริหารส่วนตำบลตั้งแต่ พ.ศ. 2539 จากนั้นได้รับการจัดตั้งเป็นเทศบาลตำบลเมื่อวันที่ 15 พฤศจิกายน พ.ศ. 2547
การแบ่งเขตการปกครอง
ตำบลบ้านเป็ดแบ่งเขตการปกครองออกเป็น 23 หมู่บ้าน
มีเดียวิกิ
มีเดียวิกิ (MediaWiki) เป็นวิกิซอฟต์แวร์ฟรีและโอเพนซอร์สที่ใช้งานในวิกิพีเดีย และเว็บไซต์วิกิมีเดียเกือบทั้งหมด เช่น วิกิพจนานุกรม, วิกิมีเดียคอมมอนส์ และวิกิสนเทศ เว็บไซต์เหล่านี้ถือเป็นข้อกำหนดสำหรับมีเดียวิกิ เว็บนี้พัฒนาไว้สำหรับการใช้งานในวิกิพีเดียใน ค.ศ. 2002 แล้วมีการตั้งชื่อเป็น "มีเดียวิกิ" ใน ค.ศ. 2003 เดิมที มีเดียวิกิพัฒนาโดยมักนุส มันส์เคอ และปรับปรุงโดยลี แดเนียล คร็อกเกอร์
ประวัติ
มักนุส มันส์เคอ นักศึกษาคณะวิทยาศาสตร์การเคมี มหาวิทยาลัยโคโลญ ประเทศเยอรมนี เป็นผู้เริ่มออกแบบซอฟต์แวร์มีเดียวิกิ ซึ่งทำงานโดยภาษาพีเอชพี และฐานข้อมูล MySQL ซึ่งต่อมาได้มีโปรแกรมเมอร์หลายคนได้ร่วมในโครงการนี้ โดยในวันที่ 25 มกราคม พ.ศ. 2545 โครงการระยะที่ 1 ชื่อ ยูสมอดวิกิ (UseModWiki) ได้เปลี่ยนมาเป็นโครงการระยะที่ 2 และในเดือนมิถุนายน ปีเดียวกัน ได้เปลี่ยนชื่อมาเป็น มีเดียวิกิ (โครงการระยะที่ 3) ชื่อในปัจจุบัน ในปัจจุบัน ไบรออน วิบเบอร์ เป็นแกนนำผู้พัฒนาซอฟต์แวร์มีเดียวิกิ
การพัฒนาจากโครงการระยะที่ 2 เป็นระยะที่ 3
ในวันเสาร์ที่ 20 กรกฎาคม พ.ศ. 2545 วิกิพีเดียได้ย้ายจากเซิร์ฟเวอร์เดิมไปสู่เซิร์ฟเวอร์ใหม่ (โครงการระยะ 3) ที่มีความสามารถสูงกว่าและเนื้อที่ที่มากกว่า ความสามารถหลักระหว่างโครงการระยะที่ 3 คล้ายกับโครงการในระยะที่ 2 โดยเพิ่มความสามารถดังต่อไปนี้เข้าไป ได้แก่ ระบบอัปโหลดรูป และการใช้ภาพในบทความ ระบบค้นหาข้อมูล โดยสามารถเก็บข้อมูลดัชนี ได้ในลักษณะทั้ง 2 และ 3 ตัวอักษร เพิ่มแถบข้างที่สามารถย้ายได้ สำหรับเว็บเบราว์เซอร์รุ่นใหม่ มีการจัดเก็บหมายเลขไอพี ของแต่ละการแก้ไข เพื่อให้สามารถติดตามการแก้ไขได้ เนื่องจากในระยะหลังมีผู้ใช้ที่ไม่ได้ลงทะเบียนเพิ่มมากขึ้น และหลายคนได้ช่วยเขียนในหลายบทความ เพิ่มความสามารถใช้สมการคณิตศาสตร์ เพิ่มความสามารถทำงานกับบอต เพิ่มระบบเก็บสถิติผู้ใช้แบบใหม่ ที่ใช้ทรัพยากรของเครื่องน้อยลง และเซิร์ฟเวอร์ของวิกิพีเดียกับเซิร์ฟเวอร์ของฐานข้อมูล สามารถทำงานแยกกัน
ซอฟต์แวร์ในโครงการระยะที่ 3 นี้ มีชื่อเสียงโด่งดังและมีการพัฒนาอย่างต่อเนื่อง ในขณะเดียวกัน ก็มีการแก้ไขข้อบกพร่องและเสริมความเสถียรของระบบ
วัดพระสิงห์วรมหาวิหาร
วัดพระสิงห์วรมหาวิหาร พระอารามหลวงชั้นเอก ชนิดวรมหาวิหาร ตั้งอยู่ในบริเวณคูเมืองเชียงใหม่ ถนนสามล้าน ตำบลพระสิงห์ อำเภอเมืองเชียงใหม่ จังหวัดเชียงใหม่ วัดพระสิงห์ฯ เป็นวัดสำคัญวัดหนึ่งของเมืองเชียงใหม่ เป็นประดิษฐานพระสิงห์ (พระพุทธสิหิงค์) พระพุทธรูปศักดิ์สิทธิ์คู่เมืองเชียงใหม่และแผ่นดินล้านนา พระพุทธรูปเป็นศิลปะเชียงแสนรู้จักกันในชื่อ "เชียงแสนสิงห์หนึ่ง"
ประวัติ
พญาผายู กษัตริย์เชียงใหม่ราชวงศ์มังราย โปรดเกล้าฯ ให้สร้างขึ้นในปี พ.ศ. 1888 ขั้นแรกให้ก่อสร้างเจดีย์สูง 23 วา เพื่อบรรจุพระอัฐิของพญาคำฟู พระราชบิดา ต่อมาอีก 2 ปี จึงได้สร้างพระอาราม เสนาสนวิหาร ศาลาการเปรียญ หอไตร และกุฏิสงฆ์ เมื่อเสร็จเรียบร้อย ทรงตั้งชื่อว่า "วัดลีเชียงพระ" สมัยพญาแสนเมืองมาขึ้นครองเวียงเชียงใหม่ โปรดให้อัญเชิญพระพุทธสิหิงค์มาจากเมืองเชียงราย มาประดิษฐาน
ในวันที่ 23 พฤศจิกายน พ.ศ. 2483 วัดพระสิงห์ได้รับพระกรุณาโปรดให้ยกเป็นพระอารามหลวงชั้นเอก ชนิดวรมหาวิหาร
การประกาศขึ้นทะเบียนโบราณสถาน
วัดพระสิงห์วรมหาวิหาร ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่
ลำดับเจ้าอาวาส
วัดพระสิงห์เป็นวัดเก่าแก่ มีเจ้าอาวาสครองวัดสืบมาเท่าที่ปรากฏนามมีดังนี้
ดีเวาร์เมนต์
ดีเวาร์เมนต์ (Devourment) เป็นวงบรูทัลเดทเมทัลจากแดลลัส, เท็กซัส, สหรัฐอเมริกา ก่อตั้งขึ้นในปี 1995 วงได้แตกออกเป็น 3 ครั้ง โดยมีแบรด ฟินเซอร์ (Brad Fincher) เป็นสมาชิกเพียงคนเดียวที่ยังคงอยู่ ปัจจุบันสมาชิกประกอบด้วย รูเบน โรซัส (Ruben Rosas) คริส แอนดรูส์ (Chris Andrews) เดฟ สเปนเซอร์ (Dave Spencer) และฟินเซอร์ ดีเวาร์เมนต์นับว่าเป็นวงบรูทัลเดทเมทัลไม่กี่วงที่มีค่ายทั้ง บรูทัลแบรนด์ส, ยูไนเต็ดกัทเทอรัล, คอร์ฟส์กริสเติล และล่าสุดคือ รีแลพส์เรคเคิร์ดส์ (Relapse Records) นอกจากนี้วงยังอัดเสียงกับค่ายเพลงอื่นอีกด้วย
วงขึ้นชื่อในเรื่องของความก้าวร้าวกว่าเดทเมทัลทั่วไป ด้วยเสียงร้องคำรามที่เข้มข้นมากกว่า การทำเสียงกรีดร้องต่ำ และจังหวะที่เข้าเบสมากกว่าปกติ ดีเวาร์เมนต์นับเป็นหนึ่งในวงบุกเบิกแนวย่อย บรูทัลเดทเมทัล ดีเวาร์เมนต์ยังนับเป็นวงที่ได้รับความนิยมมากที่สุดวงหนึ่งในแนวเพลงนี้
นับตั้งแต่วงก่อตั้ง ดีเวาร์เมนต์ได้ออกเดโม Impaled และอัลบั้ม Molesting the Decapitated ก่อนวงแตกเนื่องจากนักร้องนำรูเบน โรซัส ติดคุก จนมีข่าวในเวลาต่อมาว่าได้มีการรวมวงอีกครั้งหนึ่งในระหว่างที่โรซัสติดคุก โดยมีการออกอัลบั้มรวมเพลง 1.3.8. ซึ่งเปิดตัวในปี 2000 ในเวลาต่อมาก็ได้ออกอัลบั้มอีกในปี 2002 จนกระทั่งการรวมวงครั้งที่ 3 ในปี 2005 ทั้งหมดนี้เองดีเวาร์เมนต์ได้ออกสตูดิโออัลบั้มทั้งหมด 3 อัลบั้ม ซึ่งได้แก่ Butcher the Weak, Unleash the Carnivore และ Conceived in Sewage 2 ดีวีดีและ 1 อัลบั้มรวมเพลง
เซนต์เซย์ย่า กำเนิดอัศวินจักรราศี
เซนต์เซย์ย่า กำเนิดอัศวินจักรราศี เป็นภาพยนตร์จินตนิมิตโลดโผนในปี พ.ศ. 2566 กำกับโดยโทมัส บากินสกี้ เขียนบทภาพยนตร์โดยทีมเขียนบทได้แก่ จอช แคมป์เบล และ แมตต์ สตูเกนร่วมกับคีล เมอร์เรย์ ภาพยนตร์เรื่องนี้ดัดแปลงมาจากมังงะเรื่อง เซนต์เซย์ย่า ของมาซามิ คูรูมาดะ ภาพยนตร์นำแสดงโดยแมกเคนยู, ฟัมเกอ ยันส์เซิน, Madison Iseman, Diego Tinoco, Mark Dacascos, Nick Stahl และ Sean Bean ภาพยนตร์มีกำหนดออกฉายในประเทศญี่ปุ่นในวันที่ 28 เมษายน พ.ศ. 2566 ในประเทศไทยในวันที่ 11 พฤษภาคม พ.ศ. 2566 และประเทศสหรัฐในวันที่ 12 พฤษภาคม พ.ศ. 2566
เทย์เลอร์ เดย์น
เทย์เลอร์ เดย์น (Taylor Dayne) เกิดเมื่อวันที่ 7 มีนาคม ค.ศ. 1962 เป็นนักร้องเพลงป็อปชาวอเมริกัน นักแต่งเพลง ศิลปินเต้น และนักแสดง เธอมี 7 ซิงเกิลแรก ติดชาร์ตท็อป 10 บนบิลบอร์ดฮอต 100 ซึ่ง 1 ในนั้นมีซิงเกิล "Love Will Lead You Back" ประพันธ์โดยไดแอน วอร์เรน ติดอันดับ 1 บนบิลบอร์ดฮอต 100 และมีเพลงติดอันดับ 1 บนฮอตแดนซ์คลับเพลย์ 3 ครั้ง
1962
จิตรกรรมเนเธอร์แลนด์เริ่มแรก
จิตรกรรมเนเธอร์แลนด์เริ่มแรก (Early Netherlandish painting) เป็นงานจิตรกรรมของจิตรกรในบริเวณกลุ่มประเทศแผ่นดินต่ำระหว่างคริสต์ศตวรรษที่ 15 ถึงต้นคริสต์ศตวรรษที่ 16 ของสมัยฟื้นฟูศิลปวิทยาตอนเหนือโดยเฉพาะในบริเวณเมืองบรูชและเกนต์ ที่เริ่มในช่วงเวลาเดียวกับที่ยัน ฟัน ไอก์ เริ่มอาชีพเป็นจิตรกร ฟัน ไอก์มีชื่อเสียงจนกระทั่งได้รับชื่อว่าเป็นจิตรกรอะเพลลีสคนใหม่ของยุโรปตอนเหนือ เรื่อยมาจนถึงภาพเขียนโดยกาเริล ฟัน มันเดอร์ (Karel van Mander) ในต้นคริสต์ศตวรรษที่ 17 และมาจบลงด้วยเคราร์ด ดาฟิด ราว ค.ศ. 1520
ยุคนี้เป็นช่วงเวลาไล่เลี่ยกับสมัยฟื้นฟูศิลปวิทยาในอิตาลีตอนต้นและตอนสูง แต่เป็นขบวนการศิลปะที่มีคุณค่าทางวัฒนธรรมที่ต่างจากลัทธิมนุษยนิยมเรอเนสซองซ์ที่รุ่งเรืองในเวลาเดียวกันในตอนกลางของอิตาลี เพราะจิตรกรสมัยเนเธอร์แลนด์เริ่มแรกรวมศิลปะจากยุคกลางของทางเหนือของยุโรปและความคิดของสมัยฟื้นฟูศิลปวิทยา จึงทำให้ศิลปะที่สร้างขึ้นจากการผสานระหว่างจิตรกรรมสมัยฟื้นฟูศิลปวิทยาตอนต้นกับศิลปะกอทิกนานาชาติหรือยุคปลายกอทิก
ภาพเขียนจากยุคนี้มีความก้าวหน้าทางการใช้การลวงตาที่เห็นได้จากรายละเอียดของงานของยัน ฟัน ไอก์ซึ่งมักจะใช้รูปสัญลักษณ์ที่สลับซับซ้อน หัวข้อทีวาดส่วนใหญ่จะเป็นรูปสัญลักษณ์ทางคริสต์ศาสนาหรือภาพเหมือนขนาดเล็ก และการเขียนภาพแบบเล่าเรื่องหรือภาพตำนานเทพปรัมปรามีน้อยเมื่อเทียบกับอิตาลี
ที่มาของชื่อสมัย
ระหว่างคริสต์ศตวรรษที่ 15 ถึงกลางคริสต์ศตวรรษที่ 16 เขตแดนประเทศในยุโรปทางตะวันตกเฉียงเหนือเช่นที่เห็นกันในปัจจุบันของประเทศฝรั่งเศส, ประเทศเยอรมนี, ประเทศเบลเยียม และประเทศเนเธอร์แลนด์ ยังไม่เกิดขึ้น ฟลานเดอส์ที่ในปัจจุบันหมายถึงเขตหนึ่งของประเทศเบลเยียมและบริเวณอื่น ๆ ในแถบนั้นอยู่ภายใต้การปกครองของเบอร์กันดีเนเธอร์แลนด์ และต่อมาสหสิบเจ็ดจังหวัด การที่บรูชและเกนต์ (ซึ่งเป็นเมืองในภูมิภาคฟลานเดอส์ทั้งสองเมือง) กลายมาเป็นศูนย์กลางของการธนาคารนานาชาติ การค้า และศิลปะในบริเวณนั้นจึงเป็นการทำให้เป็นบริเวณนี้กลายเป็นที่ชุมนุมของจิตรกรและพ่อค้าที่ไม่แต่เป็นผู้มีที่อยู่อาศัยอยู่ในท้องถิ่นแต่ยังรวมทั้งผู้ที่มาจากดินแดนอื่น ๆ ด้วย ที่เป็นผลทำให้คำว่า "ฟลานเดอส์" และ "เนเธอร์แลนด์" เป็นคำที่ใช้แทนกันได้ (ที่หมายถึง "จากกลุ่มประเทศแผ่นดินต่ำ") ที่มาจากที่ตั้งของเมืองที่เป็นศูนย์กลาง นอกจากนั้นนักประวัติศาสตร์ศิลปะมักจะรวมศิลปะการเขียนจากโคโลญ และบริเวณโลเวอร์ไรน์ในกลุ่มนี้ด้วย ตัวอย่างเช่นจิตรกรเช่นเกียร์ตเก็น ทท ซิงท์ ยานส์ (Geertgen tot Sint Jans) ที่ทำงานอยู่ทางเหนือของเนเธอร์แลนด์ที่ไม่ใช่ในฟลานเดอส์ ปัจจัยอีกปัจจัยหนึ่งที่ยังเป็นที่ขัดแย้งกัน และยังเป็นปัญหาในเบลเยียมคือต้นกำเนิดของจิตรกรที่พูดภาษาฝรั่งเศสของจิตรกรหลายคนเช่นโรเคียร์ ฟัน เดอร์ไวเดิน จิตรกรเยอรมันฮันส์ เม็มลิง และเอสโตเนีย มิเคล ซิตเตาว์ (Michael Sittow) เป็นตัวอย่างของจิตรกรที่ย้ายมาจากบริเวณอื่นมาทำงานในเนเธอแลนด์และสร้างงานแบบเนเธอแลนด์เต็มที่ การใช้คำว่า "จิตรกรรมเนเธอร์แลนด์เริ่มแรก" และคำที่กว้างกว่าเช่น "ศิลปะใหม่" (Ars nova) และคำที่แคบกว่าเช่น "ศิลปะยุคเรอเนสซองซ์เหนือ" ทำให้ความหมายครอบคลุมงานเขียนที่กว้างขึ้นในยุคนั้นกว่าการที่จะใช้คำว่า "ฟลานเดอส์" ที่จำกัดการเขียนในบริเวณที่แคบกว่ามาก นอกจากนั้นเช่นเดียวกับการเรียกสมัยฟื้นฟูศิลปวิทยาในอิตาลีการใช้คำว่า "จิตรกรรมเนเธอร์แลนด์เริ่มแรก" เป็นการเน้นการกำเนิดของจิตรกรรมยุคใหม่แทนที่จะเป็นการวิวัฒนาการมาจากยุคก่อนหน้านั้น
ความสัมพันธ์กับสมัยฟื้นฟูศิลปวิทยาในอิตาลี
ลักษณะการเขียนใหม่เกิดขึ้นในฟลานเดอส์เกือบในเวลาเดียวกับการเริ่มสมัยฟื้นฟูศิลปวิทยาในอิตาลี งานของช่างเขียนจากทางเหนือเป็นที่นิยมกันมากในอิตาลีและมีอิทธิพลต่อจิตรกรรมในอิตาลีมากกว่าอิทธิพลของจิตรกรรมอิตาลีที่มีต่อฟลานเดอส์ในคริสต์ศตวรรษที่ 15 ตัวอย่างเช่นงาน "ฉากแท่นบูชาพอร์ตินาริ" ของฮือโค ฟัน เดอร์คุส ที่มีบทบาทสำคัญในการแนะนำให้จิตรกรฟลอเรนซ์ได้เห็นแนวการเขียนจากทางยุโรปตอนเหนือ จิตรกรเช่นอันโตเนลโล ดา เมสสินาอาจจะได้รับอิทธิพลของจิตรกรเนเธอร์แลนด์เมื่อได้ไปทำงานที่ซิซิลี, เนเปิลส์ และต่อมาเวนิส แต่จิตรกรสมัยเนเธอร์แลนด์เริ่มแรกมิได้ไม่มีความกระทบกระเทือนจากความเปลี่ยนแปลงทางศิลปะจากทางใต้ของเทือกเขาแอลป์มากนัก เช่นยัน ฟัน ไอก์ผู้อาจจะเดินทางไปอิตาลีราวปี ค.ศ. 1426 ถึงปี ค.ศ. 1428 การเดินทางที่มีผลต่องานเขียน "ฉากแท่นบูชาเกนต์" และความสำคัญของเมืองทางนานาชาติเช่นบรูชหมายถึงทั้งการเผยแพร่งานจิตรกรรมและการรับอิทธิพลจากต่างประเทศที่ทะลักเข้ามาด้วย
ศิลปะคริสต์ศาสนา—การตกแต่งวัดหรือการเขียนฉากแท่นบูชาสำหรับคริสต์ศาสนสถานหรือสำหรับการสักการะส่วนตัวเป็นต้น—ยังเป็นหัวเรื่องของการเขียนภาพที่เป็นที่นิยมกันอย่างแพร่หลายทั้งในสมัยเนเธอร์แลนด์เริ่มแรกและสมัยฟื้นฟูศิลปวิทยาในอิตาลี แต่บทบาทของเรอเนสซองซ์มนุษย์นิยมไม่มีอิทธิพลมากทางยุโรปตอนเหนือเท่ากับในอิตาลี อิทธิพลของภายในท้องถิ่นเช่นเดโวติโอ โมเดอร์นา (Devotio Moderna) มีอิทธิพลที่เห็นได้ชัดกว่าและมีอิทธิพลต่อหัวเรื่องที่วาดและการวางภาพในงานเขียนต่าง ๆ ตัวอย่างเช่นการเน้นความทรมานของพระเยซูซึ่งเป็นหัวเรื่องที่นิยมกันมากกว่า
เช่นเดียวกับฟลอเรนซ์ที่การธนาคารและการค้านำมาซึ่งการจ้างงานเขียนส่วนตัว พ่อค้าที่มั่งคั่งว่าจ้างงานเขียนทางศาสนาสำหรับการสักการะส่วนตัวที่มักจะรวมภาพของตัวเองและครอบครัวภายในภาพที่เรียกว่าภาพเหมือนผู้อุทิศ และภาพเหมือนตนเองที่ไม่เกี่ยวกับศาสนา นอกจากนั้นการที่มีราชสำนักเบอร์กันดีของผู้ปกครองเบอร์กันดีเนเธอร์แลนด์อยู่ก็เป็นอีกปัจจัยหนึ่งที่ทำให้อาชีพการเป็นช่างเขียนประจำสำนักรุ่งเรืองขึ้น นอกจากนั้นจิตรกรก็ยังรู้ฐานะของตนเองในสังคมว่าเป็นที่นับถือและเริ่มลงชื่อในภาพเขียนบ่อยขึ้น, วาดภาพเหมือนตนเอง และกลายเป็นผู้มีชื่อเสียงด้วยความสามารถที่มาจากการเป็นจิตรกรเท่านั้น
สิ่งหนึ่งที่ศิลปะทางยุโรปตอนเหนือในยุคนี้ต่างจากในอิตาลีคืออิทธิพลของศิลปะกรีกโรมันที่มีน้อยกว่าจนกระทั่งในคริสต์ศตวรรษที่ 16 จึงได้เข้ามาอย่างเต็มที่ นอกจากนั้นการเปลี่ยนแปลงอันใหญ่หลวงทางสถาปัตยกรรม, ประติมากรรม และปรัชญาในอิตาลีมิได้เกิดขึ้นในเนเธอร์แลนด์ ความเปลี่ยนแปลงในเนเธอร์แลนด์จำกัดอยู่แต่เพียงจิตรกรรม สถาปัตยกรรมกอทิกยังเป็นที่นิยมกันจนตลอดคริสต์ศตวรรษที่ 16
บรูชลดความสำคัญในการเป็นศูนย์กลางของศิลปะราว ค.ศ. 1500 ขณะที่ความสำคัญแอนต์เวิร์ปเพิ่มมากขึ้น ส่วนหนึ่งของการเปลี่ยนแปลงคือสิ่งที่จิตรกรเรียกว่าจิตรกรแมนเนอริสต์แอนต์เวิร์ป แม้ว่าส่วนใหญ่เป็นผู้ที่ไม่ทราบนามและมีบทบาทระหว่างประมาณ ค.ศ. 1500 ถึง ค.ศ. 1530 แต่ก็เป็นกลุ่มที่ทำให้จิตรกรรมเนเธอร์แลนด์เริ่มแรกสิ้นสุดลงและเริ่มศิลปะยุคต่อไป ที่เรียกว่าเป็นนักแมนเนอริสต์แอนต์เวิร์ปก็เพราะเป็นกลุ่มที่ได้รับอิทธิพลจากอิตาลี แม้ว่าจะใช้อิทธิพลอิตาลีในงานเขียนแต่ก็ยังได้ชื่อว่ามีลักษณะกอทิกกระเส็นกระสายตามธรรมเนียมการเขียนในคริสต์ศตวรรษก่อนหน้านั้น
จักรพรรดิมูรากามิ
จักรพรรดิมูรากามิ (村上天皇 (Murakami-tennō)) จักรพรรดิองค์ที่ 62 แห่งราชวงศ์ญี่ปุ่นตามที่ได้บันทึกไว้ใน รายพระนามจักรพรรดิญี่ปุ่น
จักรพรรดิมุระกะมิครองสิริราชสมบัติระหว่างปี ค.ศ. 946 - ค.ศ. 967
ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-มูรากามิ จักรพรรดิในช่วง ยุคราชสำนักเหนือ-ใต้ สมัย คริสต์ศตวรรษที่ 14
พระราชประวัติ
ก่อนจะขึ้นสืบ ราชบัลลังก์ดอกเบญจมาศ จักรพรรดิมูรากามิมีพระนามเดิมว่า เจ้าชายนะริอะกิระ (成明 (Nariakira-shinnō))
เป็นพระราชโอรสองค์ที่ 14 ใน จักรพรรดิไดโงะ จักรพรรดิองค์ที่ 60 และเป็นพระราชอนุชาต่างพระราชมารดาของ จักรพรรดิซุซะกุ จักรพรรดิองค์ที่ 61
พระองค์มีพระปรีชาสามารถในการเล่นเครื่องดนตรีโบราณของญี่ปุ่นประเภทดีดที่เรียกว่า เค็งโจ
เหตุการณ์ในพระชนม์ชีพของจักรพรรดิมุระกะมิ
วันที่ 22 เดือน 4 ปี เท็นเกียว ที่ 7 ตรงกับเดือน พฤษภาคม ค.ศ. 944 ปีที่ 14 ในรัชสมัยจักรพรรดิซุซะกุเจ้าชายนาริอากิระได้รับการสถาปนาเป็นรัชทายาทก่อนจะขึ้นสืบราชบัลลังก์ในอีก 2 ปีต่อมา
ในช่วงปี ค.ศ. 946 - ค.ศ. 949 พระมาตุลา (ลุง) ของพระองค์คือ ฟูจิวาระ โนะ ทาดาฮิระ ได้กลับมาเป็น เซ็สโซ อีกครั้งหลังจากเคยดำรงตำแหน่งนี้มาแล้วในรัชสมัยจักรพรรดิซุซะกุหลังจากการอสัญกรรมของทะดะฮิระเมื่อปี ค.ศ. 949 จักรพรรดิมูรากามิก็ได้บริหารราชการแผ่นดินด้วยพระองค์เองแต่ในความเป็นจริงแล้ว ตระกูลฟูจิวาระ ได้แผ่อำนาจและปกครองประเทศโดยมีสองพี่น้องคือ ฟูจิวาระ โนะ ซาเนโยริ และ ฟูจิวาระ โนะ โมโรซูเกะ บุตรชายทั้งสองของทาดาฮิระเป็นผู้ปกครองประเทศ โดยพฤตินัย
แหล่งข้อมูลอื่น
926 967
ทอรัส
ทอรัส เป็นคำทับศัพท์จากภาษาอังกฤษ อาจหมายถึง
Torus
Torus สามารถอ่านได้เป็น ทอรัส หรือ โทรัส  มาจากภาษาละติน แปลว่า หมอน พหูพจน์เขียนเป็น Tori อ่านว่า ทอไร  หรือ โทไร
Taurus
Taurus อ่านว่า ทอรัส มาจากภาษาละติน แปลว่า วัวและกระทิง พหูพจน์เขียนเป็น Tauri อ่านว่า ทอไร
ระวังสับสนกับ Taunus อ่านว่า เทานัส
สหพันธ์เรือกรรเชียงนานาชาติ
สหพันธ์เรือกรรเชียงนานาชาติ (World Rowing Federation) หรือ World Rowing เดิมชื่อ FISA (Fédération Internationale des Sociétés d'Aviron) เป็นองค์กรระหว่างประเทศสำหรับกีฬาเรือพาย ประธานคนปัจจุบันคือ Jean-Christophe Rolland ผู้รับตำแหน่งต่อจาก Denis Oswald ในพิธีที่จัดขึ้นที่เมือง ลูเซิร์น ในเดือนกรกฎาคม พ.ศ. 2557
องค์กรนี้ดูแลการแข่งขัน เรือพายโลก, เรือพายชิงแชมป์โลก และการแข่งขันอื่น ๆ ในลักษณะดังกล่าว
ประจวบ ไชยสาส์น
ประจวบ ไชยสาส์น (20 สิงหาคม พ.ศ. 2487 – 1 เมษายน พ.ศ. 2563) อดีตนายกสภามหาวิทยาลัยรามคำแหง อดีตหัวหน้าพรรคเสรีธรรม อดีตเลขาธิการพรรคชาติพัฒนา อดีตรัฐมนตรีว่าการทบวงมหาวิทยาลัยในรัฐบาลของนายชวน หลีกภัย และรัฐมนตรีว่าการกระทรวงอื่น ๆ อีกหลายกระทรวง และเป็นบิดาของนายต่อพงษ์ ไชยสาส์น และนายจักรพรรดิ ไชยสาส์น สมาชิกสภาผู้แทนราษฎรจังหวัดอุดรธานี พรรคเพื่อไทย
นายประจวบ ไชยสาส์น เป็นที่รู้จักกันในฉายา "อีดี้อีสาน"
ประวัติ
นายประจวบ ไชยสาส์น เกิดเมื่อวันที่ 20 สิงหาคม พ.ศ. 2487 สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยธรรมศาสตร์ สมรสกับนางทองพูน ไชยสาส์น มีบุตร 4 คน คือ จารุภรณ์ ไชยสาส์น จักรพรรดิ ไชยสาส์น ต่อพงษ์ ไชยสาส์น จิราภรณ์ ไชยสาส์น และได้หย่าในภายหลัง
ต่อมาประจวบ สมรสกับ นางทับทิม ไชยสาส์น มีบุตรด้วยกัน 3 คน คือ วชิระ ไชยสาส์น อัจฉรา ไชยสาส์น และสุดารัตน์ ไชยสาส์น
งานการเมือง
นายประจวบ ไชยสาส์น เข้าสู่การเมืองโดยการสมัครรับเลือกตั้งสมาชิกสภาผู้แทนราษฎร จังหวัดอุดรธานี หลายสมัย และได้รับการแต่งตั้งเป็นรัฐมนตรีครั้งแรกในรัฐบาลของพลเอกเปรม ติณสูลานนท์ ในปี พ.ศ. 2529 ในตำแหน่ง รัฐมนตรีช่วยว่าการกระทรวงพาณิชย์ ต่อมาได้รับแต่งตั้งให้ดำรงตำแหน่งรัฐมนตรีหลายกระทรวง อาทิ กระทรวงวิทยาศาสตร์ เทคโนโลยีและสิ่งแวดล้อม กระทรวงสาธารณสุข กระทรวงการต่างประเทศ กระทรวงเกษตรและสหกรณ์ และทบวงมหาวิทยาลัย
การถูกตัดสิทธิ์ทางการเมือง
ในปี พ.ศ. 2549 นายประจวบ ไชยสาส์น ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทย ที่ถูกยุบในคดียุบพรรคการเมือง พ.ศ. 2549 อีกด้านหนึ่งนายประจวบ ไชยสาส์น ใช้เวลาในระหว่างถูกตัดสิทธิ์ทางการเมือง (พ.ศ. 2553) เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทิ นายสรอรรถ กลิ่นประทุม นางสาวนริศรา ชวาลตันพิพัทธ์ ร้อยตรีหญิงระนองรักษ์ สุวรรณฉวี นายสมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ
สมาชิกสภาผู้แทนราษฎร
นายประจวบ เป็นสมาชิกสภาผู้แทนราษฎรจังหวัดอุดรธานี 7 สมัย
ถึงแก่อนิจกรรม
นายประจวบ เสียชีวิตด้วยโรคมะเร็งปอด เมื่อวันที่ 1 เมษายน พ.ศ. 2563 มีพิธีพระราชทานเพลิงศพเมื่อวันที่ 1 กรกฎาคม พ.ศ. 2563 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เคียวไคเซนกิ สงครามจักรกล
เคียวไคเซนกิ สงครามจักรกล เป็นซีรีส์อนิเมะออริจินvลญี่ปุ่น สร้างโดยสตูดิโอ Sunrise Beyond กำกับโดยโนบูโยชิ ฮาบาระ เขียนบทโดยโนโบรุ คิมูระ ออกแบบตัวละครโดยเคนอิจิ โอนูกิ รับผิดชอบดนตรีประกอบโดย Rasmus Faber ออกอากาศตั้งแต่เดือนตุลาคม พ.ศ. 2564 ถึงมิถุนายน พ.ศ. 2565 ทางช่อง TV Tokyo, MBS และ BS11 วง Blank Paper ร้องเพลงเปิดชื่อเพลงว่า "enemy" มังงะชื่อเรื่องว่า ตีพิมพ์ในนิตยสาร Hobby Japan รายเดือน ของสำนักพิมพ์ Hobby Japan ตั้งแต่เดือนกรกฎาคม พ.ศ. 2564
แยกปฐมพร
ทางแยกต่างระดับปฐมพร ตั้งอยู่บนจุดตัดของทางหลวงแผ่นดินหมายเลข 4 หรือ ถนนเพชรเกษม (กรุงเทพ-สะเดา) ถนนสายเอเชีย (ทางหลวงแผ่นดินหมายเลข 41) และ ทางหลวงแผ่นดินหมายเลข 327 (ถนนเมืองชุมพร) (แยกปฐมพร-ชุมพร) ที่อำเภอเมือง จังหวัดชุมพร
ถ้าจะเดินทางไป 14 จังหวัดภาคใต้ ระยะทางจากสามแยกปราณบุรี  จังหวัดประจวบคีรีขันธ์ ประมาณกิโลเมตรที่ 251+100.00  ของทางหลวงหมายเลข  4  หรือที่เรียกว่าถนนเพชรเกษม  ไปบรรจบสี่แยกปฐมพรประมาณกิโลเมตรที่ 500 เขตอำเภอเมือง  จังหวัดชุมพร  ระยะทางในช่วงนี้หากเกิดถูกปิดเส้นทางหรือเส้นทางถูกน้ำท่วม  จะไม่สามารถเลือกใช้เส้นทางอื่นทดแทนได้  จนกระทั่งถึงสี่แยกปฐมพรจึงจะสามารถเลือกใช้เส้นทางอื่นได้ จะไปทางสุราษฎร์ธานีหรือเลี้ยวขวาไปทางระนอง ถ้าเลี้ยวซ้ายก็จะตรงเข้าไปจังหวัดชุมพร  ด้วยเหตุนี้เอง  จังหวัดชุมพรจึงได้ชื่อว่าประตูสู่ภาคใต้  ตรงทางแยกปฐมพรนี้เอง
ประวัติ
เส้นทางในชุมพรได้สร้างมาตั้งแต่ปี พ.ศ. 2434 โดยพระยารัตนเศรษฐี (คอซิมก๊อง บุตรคนที่ 2 ของท่าน คอซู้เจียง เจ้าเมืองระนอง) ท่านเริ่มสร้างจาก ชุมพร – กระบุรี สมัยนั้นไม่มีงบประมาณ ท่านต้องไปยืมเงินซึ่งเป็นเงินภาษีมาจากจังหวัดระนอง โดยมีข้อความบันทึกไว้โดยพระเจ้าน้องยาเธอกรมหมื่นสมมติอมรพันธ์ กราบทูลต่อพระบาทสมเด็จพระจุลจอมเกล้าเจ้าอยู่หัว รัชการที่ 5 มีความตอนหนึ่งว่า “ด้วยการทำทางตั้งแต่เมืองชุมพรถึงเมืองกระบุรี ซึ่งได้โปรดเกล้าให้พระยารัตนเศรษฐี (กอซิมก๊อง) เป็นแม่กองไปทำ พระราชทานพระบรมราชานุญาตให้ยืมเงินภาษีอากรเมืองระนองมาใช้จ่ายเป็นค่าจ้างและค่าเสบียงอาหารจนกว่าทางจะแล้วเสร็จ” แต่การก่อสร้างถนนในสมัยนั้นเป็นเพียงแค่การขุดดินข้างทางถมพอเป็นรูปคันทางเท่านั้นเอง
ส่วนถนนจากจังหวัดประจวบคีรีขันธ์ถึงจังหวัดชุมพรนั้น ตามรายงานประจำปีของกรมทาง ปี พ.ศ. 2487 ระบุไว้ว่า เริ่มโครงการเมื่อปี พ.ศ. 2486 โดยระยะแรกเริ่มก่อสร้างประมาณ 30 กิโลเมตรก่อน และโครงการก่อสร้างก็ได้ดำเนินการมาตามลำดับ จนกระทั่งถึงปี พ.ศ. 2494 – พ.ศ. 2497 ระยะนั้น นายอมร นุชนิยม  นายช่างแขวงการทางชุมพร (ในขณะนั้น) ได้ทำการก่อสร้างทางจากชุมพรไปหลังสวน ทางหลวงหมายเลข 41 ในปัจจุบัน บนเส้นทางสายชุมพร – กระบุรี เกิดมีจุดตัดเป็นสี่แยก  นายช่างแขวงอมรจึงได้ตั้งชื่อแยกนั้นว่า “สี่แยกปฐมพร” ตามชื่อธิดาคนโตของท่าน ปัจจุบันคุณปฐมพรมีอายุ 72 ปี
โครงการทางแยกต่างระดับปฐมพร
ปัจจุบัน สี่แยกปฐมพรเป็นเส้นทางคมนาคมที่สำคัญในการเดินทางไปสู่ภาคใต้ฝั่งตะวันออก ภาคใต้ฝั่งตะวันตกและเข้าสู่จังหวัดชุมพร มีปริมาณการจราจรผ่านเป็นจำนวนมากซึ่งการจัดการจราจรโดยใช้สัญญาณไฟในปัจจุบัน ไม่สามารถรองรับปริมาณการจราจรได้อย่างเหมาะสม เกิดปัญหาการจราจรติดขัดสะสมส่งผลต่อสวัสดิภาพความเป็นอยู่และการพัฒนาทางเศรษฐกิจ สังคม
เพื่อแก้ไขปัญหาและเพิ่มศักยภาพการเดินทางบริเวณสี่แยกปฐมพร ให้สอดคล้องกับนโยบายของกรมทางหลวงที่ต้องการอำนวยความสะดวกปลอดภัยให้กับประชาชน และพัฒนาโครงข่ายโลจิสติกส์ในภาพรวมของประเทศ กรมทางหลวงจึงเห็นควรปรับปรุงบริเวณสี่แยกปฐมพรให้มีความสะดวกปลอดภัยและบรรเทาการติดขัดของรถยนต์ ที่ต้องจอดรอสัญญาณไฟนานๆ โดยการก่อสร้างทางแยกต่างระดับที่สี่แยกปฐมพร เป็นสะพานคอนกรีตอัดแรงยกระดับ ความกว้าง 11.00 – 15.50 เมตร ขอบทางข้างละ 0.50 เมตร และสะพานคอนกรีตเสริมเหล็กข้ามลำน้ำ ผิวจราจรกว้าง 11.00 เมตร ขอบทางข้างละ 0.50 เมตร พร้อมถนนระดับพื้นราบผิว Asphaltic กว้าง 4.50 – 11.50 เมตร ไหล่ทางกว้างข้างละ 1.50 และ 2.50 เมตร ในแนวเบี่ยงขวาเส้นทาง ประจวบคีรีขันธ์-สุราษฎร์ธานี ก่อสร้างสะพานคอนกรีตอัดแรงยกระดับแนวถนนชุมพร – ระนอง ความกว้าง 17.00 – 25.00 เมตร ขอบทางกว้างข้างละ 0.50 เมตร และถนนระดับพื้นราบผิว Asphaltic กว้าง 4.50 – 11.50 เมตรเมตร ไหล่ทางกว้างข้างละ 1.50 และ 2.50 เมตร พร้อมงานระบายน้ำ งานติดตั้งไฟฟ้าแสงสว่าง งานตีเส้นจราจร งานป้ายจราจรและงานปรับปรุงภูมิทัศน์
กรมทางหลวง ได้ดำเนินการสำรวจและออกแบบ คิดราคากลางเบื้องต้น และขออนุมัติงบประมาณก่อสร้างเป็นเงิน 532 ล้านบาท และได้ประกาศประกวดราคาจ้างด้วยวิธีอิเล็กทรอนิกส์ โดยบริษัท พีระมิดคอนกรีต จำกัด เป็นผู้ชนะด้วยราคา 505,500,000.00 บาท ได้เป็นผู้รับจ้างก่อสร้างทางแยกต่างระดับปฐมพร และโครงการนี้ เริ่มต้นสัญญาเมื่อวันที่ 12 ธันวาคม 2552 และสัญญาจะสิ้นสุดในวันที่ 1 ธันวาคม พ.ศ. 2554
ทั้งนี้ เพื่อแก้ไขปัญหาการจราจรติดขัดบริเวณสี่แยก และอำนวยความสะดวกปลอดภัย รองรับปริมาณการจราจรที่เพิ่มมากขึ้นในอนาคต เมื่อก่อสร้างแล้วเสร็จ รถยนต์สามารถเดินทางผ่านทางแยกแห่งนี้ได้โดยไม่ต้องจอดรอสัญญาณไฟ ส่งผลให้การเดินทางและขนส่งสินค้ามีความสะดวกรวดเร็วลดค่าใช้จ่ายในการเดินทาง สนับสนุนการพัฒนาทางด้านเศรษฐกิจและสังคมเมือง ไปสู่จังหวัดอื่นๆ ในภาคใต้อีกด้วย สมเป็นประตูสู่ภาคใต้โดยแท้จริง
ท่าอากาศยานฟูกูเอะ
ท่าอากาศยานฟูกูเอะ (福江空港 (Fukue Kūkō)) เป็นท่าอากาศยานระดับสามในญี่ปุ่น ตั้งอยู่ที่เมืองโกโต จังหวัดนางาซากิ ทางตะวันตกของเกาะคีวชู ประเทศญี่ปุ่น เนื่องจากตั้งอยู่ใกล้เมืองฟูกูเอะ บางครั้งอาจเรียกอีกชื่อหนึ่งว่า ท่าอากาศยานโกโต-ฟูกูเอะ
พระเทพสิทธินายก (เลียบ ปญญฺสิริ)
หลวงพ่อเลียบ วัดเลา (มีนาคม พ.ศ. 2412 - 18 เมษายน พ.ศ. 2483) ท่านเป็นลูกศิษย์ของหลวงปู่เอี่ยม วัดหนัง เป็นพระสงฆ์ผู้ทรงวิทยาคมอันแก่กล้า เสกน้ำมนต์เดือดได้ น้ำมันของท่านช่วยปัดเป่าทุกข์ภัยให้ผู้คนมากมาย เครื่องรางของขลัง เช่น ผ้าเช็ดหน้าเมตามหานิยม ธงค้าขาย เสื้อยันต์ ตะกรุดโทน ตะกรุดสามกษัตริย์ และเหรียญรุ่นแรกมีพุทธคุณรอบด้าน ได้ไปร่วมปลุกเสกวัตถุมงคลในพิธีสำคัญอยู่เป็นประจำ
ประวัติ
หลวงพ่อเลียบ วัดเลา ท่านเกิดเมื่อเดือน มีนาคม พ.ศ. 2412 ในแผ่นดินองค์รัชกาลที่ 5 ที่บ้านปากคลองภาษีเจริญ จังหวัดธนบุรีจังหวัดในอดีตที่อยู่ฝั่งตะวันตกของแม่น้ำเจ้าพระยาของประเทศไทย ซึ่งในปัจจุบันกลายเป็น กรุงเทพมหานคร ฐานะเป็นเพียงส่วนหนึ่งของประเทศไทยคือ ฝั่งธนบุรี เป็นบุตรของนายทัด และนางเปลี่ยน ทิพยทัศน์ เป็นบุตรคนที่ 4 ในจำนวนพี่น้องทั้งหมด 6 คน เมื่อในวัยเยาว์ได้ศึกษาอักขระในสมัยในสำนักพระครูพุทธพยากรณ์ (กล้ำ) วัดอัปสรสวรรค์ อุปสมบทเมื่อปี พ.ศ. 2434 โดยมีพระอาจารย์ทัด วัดสิงห์ เป็นพระอุปัชฌาย์ พระภาวนาโกศลเถระ (เอี่ยม) วัดหนัง เป็นพระกรรมวาจาจารย์ พระครูสมณธรรมสมานาม (แสง) วัดปากน้ำภาษีเจริญ เป็นพระอนุสาวนาจารย์ ได้รับฉายาว่า ปุญญสิริ ได้ศึกษาพระธรรมวินัยและสวดปาติโมกข์จนเจนจบย้ายไปวัดขุนจันทร์ เพื่อศึกษาวิปัสสนาธุระ กับ หลวงปู่เอี่ยม วัดหนัง จนได้รับการยกย่องจากหลวงปู่เอี่ยมว่า มีพลังจิตกล้าแข็งมาก ศึกษาพระปริยัติธรรมในสำนักพระอุดรคณารักษ์ (ชุ่ม) วัดโพธิ์ และศึกษาโหราศาสตร์กับพระปรากรมมุนี (นวน) วัดสังข์กระจาย ต่อมาได้รับการแต่งตั้งเป็นพระสมุหวรคณิสรสิทธิการและพระเทพสิทธินายกตามลำดับ และได้รับการแต่งตั้งเป็นเจ้าอาวาสวัดเทวราชกุญชร และเป็นพระอุปัชฌาย์ เมื่อปี พ.ศ. 2547 ได้เข้าไปบูรณะวัดเลาและซ่อมแซมให้ดีขึ้น ในบั้นปลายชีวิตท่านได้ป่วยเป็นโรคลมอัมพาต จนถึงวันที่ 18 เมษายน พ.ศ. 2483 เวลา 14.oo น.ท่านได้ถึงแก่มรณภาพด้วยอาการสงบ ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 แห่งราชวงศ์จักรี รวมสิริอายุได้ 71 ปี 48 พรรษา
ไพ่โง่
ไพ่โง่ หรือ อีโง่ มีวิธีเล่นคล้ายเอโน่ แต่ใช้ชุดไพ่ป๊อกในการเล่น เล่นง่ายและสนุกเหมาะกับงานรื่นเริงต่าง ๆ
เผ่านัฟทาลี
กำเนิดนัฟทาลี
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน ต่อมาเมื่อนางราเชลเห็นว่าตนไม่มีบุตร และพี่สาวมีบุตรชายถึง 4 คน จึงได้ยกนางบิลฮาห์ สาวใช้ของตนให้เป็นภรรยาน้อยของยาโคบ เพื่อนางจะได้มีบุตรชายโดยผ่านทางสาวใช้นั่นเอง
บิลฮาห์ ได้มีบุตรชายให้แก่ยาโคบคนแรก คือ ดาน ต่อมานางก็ตั้งครรภ์อีก และมีบุตรชายให้แก่ยาโคบ นางราเชล ผู้เป็นนายหญิงจึงกล่าวว่า "ข้าพเจ้าปล้ำสู้ กับพี่สาวของข้าพเจ้าเสียใหญ่โต และข้าพเจ้าได้ชัยชนะแล้ว" นางราเชลจึงให้ชื่อเด็กนั้นว่า นัฟทาลี ซึ่งมาจากคำภาษาฮีบรู ที่ออกเสียงว่า นิฟทาล
คำพยากรณ์ของยาโคบที่มีต่อนัฟทาลี
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อนัฟทาลี มีดังนี้
"...นัฟทาลี เป็นกวางตัวเมืยที่ปล่อยปละ ผู้ให้กำเนิดลูกกวางงดงาม..."
คำอวยพรของโมเสสแก่เผ่านัฟทาลี
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่านัฟทาลี เป็นดังนี้
"...โอ นัฟทาลี ผู้อิ่มด้วยพระคุณ และหนำด้วยพระพรของพระเจ้า จงยึดครองทะเลสาบ และทางใต้..."
ดินแดนของเผ่านัฟทาลีในอิสราเอล
เมื่ออิสราเอลได้ขับไล่ชนเผ่าต่าง ๆ และยึดครองแผ่นดินคานาอันแล้วนั้น เผ่ารูเบน และเผ่ากาดได้ขอโมเสสเพื่อยึดครองพื้นที่ฝั่งตะวันออกของแม่น้ำจอร์แดน จึงไม่มีส่วนในแผ่นดินคานาอัน เผ่ายูดาห์ ได้รับเกียรติ เนื่องจากประมุขเผ่า ได้แก่ คาเลบ ได้เป็นหนึ่งในสองของผู้สอดแนมที่ได้ถวายพระเกียรติพระเจ้าต่อแผ่นดินคานาอัน จึงได้รับสิทธิการเลือกดินแดนในคานาอันก่อนเผ่าอื่น ๆ
เผ่าเลวี ไม่มีส่วนแบ่งในแผ่นดินคานาอัน เนื่องจากเป็นกลุ่มคนที่พระเจ้าทรงเลือกให้ปรนนิบัติงานในสถานนมัสการแก่อิสราเอล ส่วนพงศ์พันธุ์โยเซฟ ได้แก่ เผ่าเอฟราอิม และเผ่ามนัสเสห์นั้น ได้รับสิทธิแห่งบุตรหัวปี ดังนั้น จึงคงเหลือเพียง 7 เผ่าที่ยังไม่ได้รับจัดสรรแผ่นดิน โยชูวา ผู้นำอิสราเอลในขณะนั้น จึงได้นำแผนที่คานาอันส่วนทีเหลือมาแบ่งเป็น 7 ส่วน และได้ทำฉลากสำหรับทั้ง 7 เผ่า ตามที่พระเจ้าทรงบัญชาผ่านโมเสสไว้
ในครั้งนั้น เผ่านัฟทาลี จับได้ฉลากที่ 6 และได้ยึดครองเมืองต่าง ๆ รวม 19 หัวเมืองทางด้านฝั่งตะวันตกของแม่น้ำจอร์แดน
กีฬามหาวิทยาลัยแห่งประเทศไทย ครั้งที่ 22
กีฬามหาวิทยาลัยแห่งประเทศไทย ครั้งที่ 22 หรือ แม่โดมเกมส์ จัดการแข่งขันวันที่ 2- 9 ธันวาคม พ.ศ. 2538 ณ มหาวิทยาลัยธรรมศาสตร์ ศูนย์รังสิต จังหวัดปทุมธานี โดยมีมหาวิทยาลัยธรรมศาสตร์เป็นเจ้าภาพจัดการแข่งขัน จัดการแข่งขัน 23 ชนิดกีฬา
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
สำนักข่าวโอมาน
สำนักข่าวโอมาน หรือ ONA ก่อตั้งโดยคำสั่งของกษัตริย์ ในปี ค.ศ. 1997 และเป็นสำนักข่าวของรัฐบาลโอมาน ออกอากาศในภาษาอังกฤษและภาษาอาหรับ
แคว้นคีรอฟ
แคว้นคีรอฟ (Ки́ровская о́бласть, Kirovskaya oblast) เป็นหน่วยองค์ประกอบของสหพันธรัฐรัสเซีย (แคว้นในยุโรปตะวันออก) ศูนย์กลางการบริหารคือเมืองคีรอฟ มีประชากร 1,341,312 คนในการสำรวจสำมะโนประชากร พ.ศ. 2553
เขตบริหาร
แคว้นคีรอฟก่อตั้งขึ้นเมื่อวันที่ 7 ธันวาคม พ.ศ. 2477 แบ่งการปกครองออกเป็น 39 อำเภอ 6 เมืองภายใต้เขตอำนาจของแคว้น 13 เมืองภายใต้เขตอำนาจอำเภอ 58 นิคมอุตสาหกรรมแบบเมือง และ 580 เซลโซเวียต
ท้อ
ลูกท้อ หรือ ลูกพีช (桃; peach; ชื่อวิทยาศาสตร์: Prunus persica) เป็นไม้ที่มีถิ่นกำเนิดในประเทศจีน จัดเป็นไม้พุ่มผลัดใบ อยู่ในสกุล Prunus อันเป็นสกุลเดียวกันกับ ซากุระ, บ๊วย, เชอร์รี่ หรือนางพญาเสือโคร่ง
ท้อจัดเป็นไม้เมืองหนาวที่จะขึ้นได้ดีในที่ ๆ มีความสูงตั้งแต่ 3,000 ฟุตขึ้นไป อุณหภูมิโดยเฉลี่ย 10 องศาเซลเซียส ทนแล้งได้ดี เป็นไม้ใบเดี่ยว เรียงสลับ ขอบใบจัก ดอกเดี่ยว มักออกเป็นกระจุก กลีบเลี้ยง 5 กลีบ กลีบดอก 5 กลีบ สีขาวหรืออาจเป็นสีแดง หรือชมพู ดอกจะแตกออกมาก่อนใบ ผลเป็นผลสดเมล็ดเดี่ยว มีขนปกคลุมทั่วบริเวณผิว
ท้อนับเป็นผลไม้ที่ใช้ประโยชน์ในการรับประทานมาอย่างยาวนาน และได้รับความนิยมไปทั่วโลก นอกจากนี้แล้วในวัฒนธรรมของชนชาติต่าง ๆ จะมีท้อเข้ามาร่วมอยู่ด้วย ได้แก่ ชาวจีนมีความเชื่อว่า ท้อเป็นสัญลักษณ์ของการมีอายุยืนยาว และเกี่ยวข้องกับการกับการป้องกันสิ่งชั่วร้าย ถ้าดอกท้อของบานในระหว่างการฉลองวันปีใหม่ หมายถึง ปีต่อไปจะเป็นปีของโชคลาภ และดอกท้อยังใช้ประดับตกแต่งภายในบ้านเพื่อความเป็นสิริมงคล ป้องกันสิ่งชั่วร้ายอีกด้วย นอกจากนี้แล้วในสมัยโบราณ การเขียนป้ายคำอวยพรก็นิยมเขียนลงไม้ที่ทำมาจากต้นท้อ
ในนิทานพื้นบ้านของญี่ปุ่น โมโมทาโร่ (桃太郎) ซึ่งเป็นเด็กชายที่มีพละกำลังมากมายและเป็นผู้นำในการปราบปีศาจ ก็กำนิดมาจากลูกท้อ เป็นต้น
สำหรับในประเทศไทย ท้อมีการนำเข้ามาปลูกในพื้นที่ภาคเหนือ เช่น โครงการหลวง โดยมีชื่อท้องถิ่นอื่น ๆ เช่น มะฟุ้ง, มักม่น, มักม่วน, หุงคอบ, หุงหม่น เป็นต้น
โรคหน้าที่
โรคหน้าที่ หรือ ความผิดปกติเชิงหน้าที่ (functional disorder, functional disease, functional illness ) เป็นความผิดปกติที่มีอาการแต่ไม่สามารถกำหนดเหตุทางกายได้ เป็นภาวะทางการแพทย์ที่ขัดกับการทำหน้าที่ปกติของกระบวนการต่าง ๆ ในร่างกายแต่ตรวจไม่เจอความผิดปกติเมื่อตรวจร่างกาย เมื่อตัดเนื้อออกตรวจ หรือแม้แต่เมื่อส่องดูด้วยกล้องจุลทรรศน์ ภายนอกจะไม่ปรากฏอะไรที่ผิดปกติ เทียบกับโรคโครงสร้าง/โรคกาย (structural disorder/organic disorder) ที่จะเห็นบางส่วนของร่างกายว่าผิดปกติ หรือโรคกายเหตุจิต (psychosomatic disorder) ที่มีเหตุจากความเจ็บป่วยทางจิตใจ แต่นิยามต่าง ๆ ที่ใช้ก็ยังต่าง ๆ กันในวงการแพทย์ โดยทั่วไป กลไกที่เป็นเหตุให้เกิดโรคเชิงหน้าที่ไม่ชัดเจน มีความเข้าใจน้อย หรือบางครั้งไม่สำคัญในการรักษา สมองหรือระบบประสาทบ่อยครั้งเชื่อว่ามีบทบาท คนไข้ที่มีโรคหน้าที่ชนิดหนึ่งก็จะมีชนิดอื่น ๆ อีกด้วยอย่างสามัญ
สถานะ
โรคทางการแพทย์จะเรียกว่าโรคทางหน้าที่หรือไม่ โดยส่วนหนึ่งจะขึ้นอยู่กับความรู้ที่มี โรคบางชนิดรวมทั้งโรคลมชัก โรคจิตเภท และไมเกรน ครั้งหนึ่งเคยจัดว่าเป็นโรคหน้าที่ แต่ปัจจุบันก็ไม่ได้จัดอย่างนั้นแล้ว
ตัวอย่าง
ตัวอย่างของโรคที่ยังไม่ปรากฏเหตุทางกายรวมทั้ง
ฮว่า เฉิน-ยฺหวี่
ฮว่า เฉิน-ยฺหวี่ (เกิด 7 กุมภาพันธ์ ค.ศ. 1990) หรือในอีกชื่อหนึ่ง "ฮวาฮวา" (ภาษาจีน: 花花) เป็นนักร้อง แร็ปเปอร์ และนักแต่งเพลงสัญชาติจีน เป็นที่รู้จักครั้งแรกหลังจากชนะเลิศการประกวดร้องเพลงในรายการ SuperBoy's ปี 2013 ทางสถานีโทรทัศน์หูหนานทีวีของประเทศจีน เขาเป็นนักร้อง นักแต่งเพลงที่มีอิทธิพลมากที่สุดคนหนึ่งในจีน ซึ่งได้รับการยอมรับอย่างกว้างขวางถึงความสามารถในการดัดแปลงและจัดเรียงเพลงใหม่หลังจากเข้าร่วม Singer 2018
ฮวาฮวา (ฮว่า เฉิน-ยฺหวี่) เปิดตัวอัลบัม Quasimodo's Gift Quasimodo's Gift ในเดือนกันยายนปี 2014 โดยมี ยอดขายเป็นอันดับ 1 ในชาร์ต ยอดขายประจำปีของ Jingdong Top 100 ชาร์ต (Music) และเขาได้ปล่อย อัลบั้มที่สอง Aliens ออกมา ในเดือนธันวาคมปี 2015 คอนเสิร์ตครั้งแรกของเขาจัดขึ้นที่กรุงปักกิ่งในวันที่ 6 และ 7 กันยายนปี 2014 และ Mars Concert 2015 (คอนเสิร์ตครั้งที่2) ได้จัดขึ้นที่เซี่ยงไฮ้ในวันที่ 31 กรกฎาคมและวันที่ 1 สิงหาคม และ 2 สิงหาคม ปี 2015 โดยทัวร์คอนเสิร์ตครั้งแรกได้จัดขึ้นระหว่างเดือนกรกฎาคมถึงเดือนกันยายนปี 2016 ซึ่งเดินสายไปยังปักกิ่ง เซี่ยงไฮ้และเซินเจิ้นตามลำดับ และเมื่อวันที่ 7 มีนาคม พ.ศ. 2560 ฮว่าเฉิน-ยฺหวี่ ได้ออกอัลบั้มที่สาม คืออัลบัม "H" ซึ่งหมายถึงชื่อนามสกุลของเขา (Chen Yu Hua) ในวันที่ 8 และ 9 กันยายน 2018 เขาแสดงในสนามกีฬาแห่งชาติปักกิ่งต่อหน้าผู้คน 90,000 คนในแต่ละวัน ซึ่งทำให้เขากลายเป็นนักร้องชาวจีนแผ่นดินใหญ่เพียงคนเดียวที่แสดงในสถานที่แห่งนี้แล้วประสบความสำเร็จอย่างล้นหลาม ซิงเกิ้ล "I really want to love this world" ของเขาวางขายแบบดิจิทัลในวันที่ 4 ธันวาคม 2019 โดยขายได้มากกว่า 7 ล้านชุดและมีรายได้กว่า 63 ล้านเยน (9.3 ล้านดอลลาร์สหรัฐ) ภายในหกเดือน อัลบั้มชุดที่ 4 ของเขา "New World" วางขายในเดือนเมษายนปี 2020 ขายแบบดิจิทัลและเป็น USB และซีดี ยอดขายอัลบั้มดิจิทัลสูงถึง 1.65 ล้านเกิน 33 ล้านเยน (ประมาณ 4.8 ล้านดอลลาร์สหรัฐ) ภายในต้นเดือนสิงหาคม 2020
ชีวิตในวัยเด็ก
ฮว่า เฉิน-ยฺหวี่ เกิดเมื่อวันที่ 7 กุมภาพันธ์ 1990 ที่ฉือย่าน มณฑลหูเป่ย์ เขาอาศัยอยู่กับพ่อของเขาในช่วงวัยเด็ก ซึ่งพวกท่านแต่งงานอีกครั้งเมื่อ ฮว่า เฉิน-ยฺหวี่ อายุ10 ปี เขาเริ่มเล่นฟรุตพออายุได้ 6 ขวบและเปียโนตอนอยู่เกรดห้า แต่เมื่อเขารู้ว่าขลุ่ยไม่เพียงพอที่จะแสดงวิสัยทัศน์ในด้านดนตรีอย่างที่เขาต้องการได้ ในไม่ช้าเขาก็ได้ฝึกฝนเปียโนอย่างจริงจังและได้เขียนเพลงเพลงแรกของเขาตอนเกรดสิบสอง
รายการซูเปอร์บอย
ในปี พ.ศ. 2556 (2013) เมื่อไม่นานมานี้ก่อนที่เขาจะจบการศึกษาจากโรงเรียนสอนดนตรี ฮว่า เฉิน-ยฺหวี่ ได้เข้าร่วมการแคสติ้งในรายการ SuperBoy 2013 ซึ่งผลิตขึ้นโดยช่องสถานี Hunan TV และในครั้งแรกที่ปรากฏตัวต่อหน้าผู้ชมเขาร้องเพลง "Lyricless Song Original version.” ซึ่งการแสดงครั้งนั้น ทำให้เขาได้รับฉายา ว่า "Martian" ดาวอังคาร ( Huo Xing Ren ) #ซึ่งต่อมาได้กลายเป็นชื่อแฟนคลับของเขา โดย Laure Shang เมนเทอร์ของเขา ได้ชื่นชมความสามารถในการแสดงอารมณ์ด้วยดนตรีของเขาได้อย่างดีเยี่ยม โดยเขาได้เข้าสู่รอบหลักของการแข่งขัน ด้วยเสียงอันทรงพลังและทักษะในการร้องเพลงอย่างมีประสิทธิภาพ ทำให้เขาผ่านการแข่งขันทั้งหมดไปจนถึงรอบชิงชนะเลิศ โดยรอบสุดท้ายของการแข่งขันในวันที่ 27 กันยายน 2013ฮว่า เฉิน-ยฺหวี่ ได้เป็นแชมป์ Super Boy ปี 2013 ด้วยคะแนนโหวต 1606 คะแนนด้วยกัน
ตั้งแต่นั้นมาฮว่า เฉิน-ยฺหวี่ ได้เริ่มต้นอาชีพการงานของเขาในฐานะนักร้องอย่างเป็นทางการ โดยหลังจากการแข่งขันเขา ได้เซ็นสัญญากับค่าย EE-Media ซึ่งเป็นค่ายเพลงแห่งจีนแผ่นดินใหญ่ ค่ายเพลงสปอนเซอร์หลักของรายการ และได้เปิดตัว ซิงเกิ้ลแรก Me and Myself ในเดือนกันยายน 2013 นอกจากนี้ ฮว่า เฉิน-ยฺหวี่ ยังได้ เข้าร่วมรายการ Super Boy Tourเพื่อเที่ยวชมเมืองในประเทศจีนจำนวน 11 แห่งร่วมกับผู้เข้าแข่งขันคนอื่น ๆ จากรายการ Super Boy และเขายังได้รับตำแหน่ง "City Star" ซึ่งมาจากการโหวตของแฟน ๆ ก่อนการแสดงคอนเสิร์ตในแต่ละครั้งและนับรวมผลงานบ็อกซ์ออฟฟิศ 3 ครั้ง ที่จัดขึ้นในเมือง อู่ฮั่น เซินเจิ้นและซูโจวตามลำดับ นี่แสดงให้เห็นถึงความนิยมอย่างต่อเนื่องของเขา แม้ว่าการแข่งขันจะจบลงไปแล้วก็ตาม
ปี 2013 - 2014
ตั้งแต่เดือนพฤศจิกายน 2013 ถึงมกราคม 2014 ฮว่า เฉิน-ยฺหวี่ เป็นตัวแทนจากหูหนานทีวีเข้าร่วมการแข่งขันในงาน mega CCTV New Year’s Gala 2014 โดยเขาได้รับการสนับสนุนและคำเชยชมจากผู้ชมและ เขาเป็นนักร้องคนแรกที่ได้รับบัตรเชิญไปงาน CCTV New Year's Gala 2014 เขาได้ร้องเพลง "In That Distant Place" ระหว่างการฉลองในวันที่ 30 มกราคม 2014 หลังจากนั้นเขาก็ได้ร่วมงานกับสถานีโทรทัศน์ต่าง ๆ ในประเทศจีน วันที่ 31 มกราคม 2014 เขาได้แสดงเพลง “We Are Young” ในงาน New Year’s Gala for Beijing TV และรายการ “The Last Blossom” on Spring Festival’s Gala in Hunan TV.
ในเดือนมีนาคม Besunyen ทีวีฮ่องกงได้ประกาศรับรอง ฮว่า เฉิน-ยฺหวี่ สำหรับแบรนด์บริษัท therapeutic teas
ฮว่า เฉิน-ยฺหวี่ เดินทางไปอิตาลีและสเปนเพื่อถ่ายทำรายการ “Divas Hit the Road” ในเดือนเมษายนปี 2014 และรายการดังกล่าวออกอากาศตั้งแต่วันที่ 25 เมษายนเป็นต้นไป เพียงตอนแรกที่ออกอากาศไป ก็ได้รับความสนใจจากผู้ชมอย่างล้นหลาม และช่วงเวลาเดียวกัน ในเดือนมิถุนายน"ฮวาฮวา"ได้รับเชิญ จาก the Popular Korean eyewear brand ALO ในฐานะแบรนด์แอมบาสเดอร์คนจีนคนแรกที่ได้เป็นพรีเซ็นเตอร์ของ ALO และได้เดินทางไปถ่ายโฆษณาที่ประเทศเกาหลี
ในเวลาไม่ถึงหนึ่งปีนับตั้งแต่เดบิ้ว ฮวาฮวา ได้ประกาศข่าวการจัด Mars Concert ซึ่งเป็นคอนเสิร์ตครั้งแรกของเขา ในเดือนพฤษภาคมปี 2014 โดยวันที่ 28 มิถุนายน 2014 ตั๋วคอนเสิร์ตมากกว่า 10,000 ใบ สำหรับการแสดงครั้งแรก ในวันที่ 6 กันยายน ถูกขายหมดภายใน 1 นาที 32 วินาที ทางต้นสังกัดจึงประกาศให้มีการจัดแสดงคอนเสิร์ตรอบพิเศษอีกครั้ง ในวันที่ 7 กันยายน การแถลงข่าวของ Mars Concert 2014 จัดขึ้นที่ Beijing Mastercard Cent's Huiyuan Space. โดยการแถลงข่าวครั้งนี้ทำให้เขาได้ชื่อว่าเป็นเป็นศิลปินคนแรกในวงการเพลงจีน ที่ได้แถลงข่าวร่วมกับผู้ที่มีความสามารถระดับชั้นแนวหน้ากว่าพันคน ฮว่า เฉิน-ยฺหวี่ เป็นนักร้องคนแรกในเอเชียที่ได้แสดงโปสเตอร์คอนเสิร์ตบนหน้าจอ The Place ในกรุงปักกิ่ง และคอนเสิร์ตเดี่ยวครั้งแรกของ Hua Hua ได้จัดขึ้นอย่างสมบูรณ์แบบ ในวันที่ 6 และ 7 กันยายน 2014 ที่ Beijing Mastercard Center (เดิมชื่อ Beijing Wukesong Culture & Sports Center และ (LeSports Center). น 6 เดือนกันยายนคอนเสิร์ตเป็น unprecedentedly ถ่ายทอดสดอยู่ผ่าน COMMENT ดนตรีและ Hunantv นที่อื่นเลยมากกว่า 400,000 ผู้ใช้ดูการแสดงออนไลน์อยู่ด้วยกัน โดยยอดขายตั๋ว E-tickets ในครั้งนี้มากกว่า 120,000 ใบ โดยเทคโนโลยีและสตรีมมิงแบบสด ซึ่งการแสดงครั้งนี้ถือว่าได้สร้างประวัติศาสตร์ให้แก่วงการบันเทิงของจีนเลยทีเดียว
ในวันเดียวกันของการแสดงคอนเสิร์ตของเขา (6 กันยายน) แบรนด์เครื่องประดับนานาชาติ Pomellato, ได้ประกาศให้ ฮว่า เฉิน-ยฺหวี่ เป็นแบรนด์แอมบาสเดอร์ของเครื่องประดับ Dodo และ Pomellato 67 series.
ไม่นานหลังจากจบคอนเสิร์ตยอดฮิต เขาได้เปิดตัวอัลบั้มเดี่ยวชุดแรก "Quasimodo's Gift" ในวันที่ 19 กันยายน 2014 ทั้งในจีนแผ่นดินใหญ่และต่างประเทศ ซึ่งอัลบั้มนี้มีหลากหลายรูปแบบดนตรีตั้งแต่ ร็อคอินดี้และโฟล์ก(เพลงพื้นเมือง) ซึ่งในอัลบัม Quasimodo's Gift นี้ไม่ได้มีบทเพลงที่แสดงถึงเนื้อหาของความรัก และความสัมพันธ์ เหมือนกับ เพลงป๊อปกระแสหลัก แต่ใช้มุมมองบุคคลในการอธิบายโลกจากสายตาของฮว่า ฮว่า เฉิน-ยฺหวี่ เกี่ยวกับความรู้สึกโดดเดี่ยวและอ้างว้างแต่ยังไม่ได้ถึงกับโศกเศร้า ซึ่งอัลบั้มของเขาในต่างประเทศได้ติดชาร์ต อันดับ 1 ในชาร์ตเพลงของ Taiwan Five Music Chart เป็นเวลาหลายสัปดาห์ และมียอดขายอัลบัมเพิ่มขึ้นอย่างต่อเนื่อง
ในเดือนพฤศจิกายนเขาได้รับเชิญให้ไปร่วมรายการวาไรตี้ออนไลน์ของ Tencent ได้แก่ "Say Hi! Hit of China " ในรายการเขาเลือกที่จะจัดเรียงเพลง“Spring” และชนะเลิศรางวัล "Annual Hit Song of China" และในวันคริสต์มาสอีฟเขาได้จัดแสดงเปียโนในเพลง "Shimmer" และ "Quasimodo's Gift" ในคอนเสิร์ต Pianist Langlang’s Beijing concert.
ปี 2015
เมื่อวันที่ 1 มกราคม 2015 ฮวาฮวา เข้าร่วมและทำกิจกรรมในงาน Tala New Year Gala ของสถานีโทรทัศน์ Liaoning TV และเมื่อวันที่ 10 มกราคม โดยเขาได้แสดงเพลง Shimmer (Orijinal vertion.) เป็นครั้งแรก และตัวเพลงเองก็ได้รับการประกาศให้เป็นเพลงประกอบละครอย่างเป็นทางการของละครจีน เรื่อง “You Are My Sunshine”(何以笙箫默). เมื่อวันที่ 8 กุมภาพันธ์ (เวลา Los Angeles) ฮว่า เฉิน-ยฺหวี่ ได้รับเชิญจาก Billboard ให้มาเป็นแขกวีไอพีในงานประกาศรางวัลแกรมมี่ประจำปีครั้งที่ 57 และเมื่อวันที่ 17 กุมภาพันธ์ Chenyu Hua ได้แสดงในงานเทศกาลตรุษจีนที่เหลียวหนิง ในวันที่ 27 เมษายน โดยเขาได้เผยแพร่เพลง“Cancer”. มื่อวันที่ 11 พฤษภาคม โดยหลังจากการเผยแพร่ Forbes China Celebrity 100 (Listอันดับ 100 คนดังที่ทรงอิทธิพลของจีน จากการจัดอันดับของนิตยสารฟอร์บส์ ) ได้ประกาศว่า ฮว่า เฉิน-ยฺหวี่ ถูกพบในชาร์ตเป็นครั้งแรกด้วยอันดับที่ 91 (ใช้เวลาเพียงแค่2ปีในการก้าวขึ้นชาร์ตคนดังทรงอิทธิพล)
ในช่วงต้นเดือนพฤษภาคมคอนเสิร์ตของ ฮวาฮวา ได้รับการประกาศให้จัดขึ้น ในวันที่ 1 สิงหาคมที่เซี่ยงไฮ้ บัตรเกือบ 10,000 ใบขายหมดภายใน 35 วินาที ในขณะที่ บัตรกว่า 160,000 ใบ (ยอดจองบัตรออนไลน์) ถูกขายออกไปในเวลาอันรวดเร็ว ซึ่งได้ทำลายสถิติการขายตั๋วออนไลน์ในจีนเป็นครั้งแรก และเนื่องจากการตอบสนองที่ร้อนแรง บริษัทต้นสังกัดของเขา จึงได้ประกาศการแสดงพิเศษสองครั้งในสถานที่เดียวกัน ในวันที่ 31 กรกฎาคม 1 และ 2 สิงหาคมตามลำดับ ด้วยเหตุนี้จึงทำให้เขาเป็นนักร้องจีนคนแรกที่จัดคอนเสิร์ตเป็นเวลา 3 คืนติดต่อกันในสถานที่เดียวกัน คอนเสิร์ตของเขาในวันที่ 1 สิงหาคม ได้ออกอากาศทางออนไลน์ผ่านทางTencent และ HunanTV (芒果 TV) Tencent ยอดผู้ชมออนไลน์มีมากถึงถึง 2.64 ล้านการเข้าชม จนติดอันดับบันทึกการออกอากาศคอนเสร์ตเรียลไทม์แบบออนไลน์มากที่สุดของจีน
เมื่อวันที่ 28 ตุลาคมทาง เขาได้ปล่อยอัลบั้มที่สอง “Aliens” มียอดสั่งจองล่วงหน้าใน “Jingdong” จำนวน 30,000 ชิ้น ซึ่งจำหน่ายหมดภายในหนึ่งวัน ในวันที่ 7 พฤศจิกายน อัลบั้มดิจิทัลตัวแรกของเขา มียอดสั่งซื้อล่วงหน้าใน 8 นาที กว่า 100,000 ชิ้น และมียอดขายกว่า 350,000 ในวันแรกที่ขาย
เมื่อวันที่ 13 พฤศจิกายนที่ผ่านมารายการโทรทัศน์ Jiangsu TV ได้ออกอากาศทาง สถานีโทรทัศน์ Jiangsu รายการ "Be the Idol" (唱游天下) ซึ่งฮวาฮวาได้เข้าร่วมในฐานะแขกรับเชิญด้วย
เมื่อวันที่ 18 ธันวาคม อัลบัม"Aliens" ได้วางขายบนแพลตฟอร์มเพลงในต่างประเทศ เช่น iTunes โดยอัลบัม "Aliens" ในต่างประเทศได้เริ่มจำวางหน่ายอย่างเป็นทางการ ในวันที่ 22 ธันวาคมด้วยวิดีโอโปรโมต "Aliens" ที่ออกอากาศทางจอ LED ที่ New York Time Square เป็นเวลา 1 สัปดาห์ เริ่มตั้งแต่วันที่ 23 ธันวาคม